Comencen els tallers de sensibilització i prevenció de la violència de gènere a l'IES La Patacona
02 de febrer de 2023

Durant el mes de febrer la regidoria d'Igualtat, a través de la Unitat d'Igualtat de l'Ajuntament, impulsa la realització de tallers de sensibilització i de prevenció de la violència de gènere per a l'alumnat de 3r de l'ESO i Batxiller en l'I.E.S Patacona.

Ahir van començar els primers grups i durant les dues sessions que ocuparà el taller es treballaran aspectes relacionats amb la ruptura dels estereotips sexistes i l'impacte de la publicitat i de les xarxes socials en la transmissió de les desigualtats per raó de sexe. Tot això, amb la finalitat de dotar d'habilitats personals a l'alumnat per a la construcció de relacions igualitàries, de respecte i de cooperació.

Aquesta iniciativa és una mostra més de la implicació dels centres educatius d'Alboraia amb la igualtat i l'erradicació de la violència masclista.

La realització d'aquesta activitat compta amb el suport i el finançament dels fons del Pacte d'Estat contra la Violència de Gènere.